Գերմանիան վաղուց պետք է ընդուներ նման բանաձեւ։ Ինչո՞ւ հիմա։ Ես կարծում եմ, կարող էր ընդունել դեռ անցյալ տարի, երբ Գերմանիայի Դաշնային նախագահ Գաուկը առաջին անգամ տվեց իր գնահատականը եւ Բեռլինի Մայր Տաճարում ոգեկոչման երեկոյին հանդես գալով ելույթով, արդեն խոսեց այդ մասին։ Նախ նա ոճրագործությունը անվանեց այնպես, ինչպես կա՝ ցեղասպանություն, դրա հետ մեկտեղ խոսեց նաեւ Գերմանիայի պատասխանատվության մասին։ Դրա հաջորդ օրը, Բունդեսթագի նախագահ Լամմերտը բացելով նիստը, նույնպես տվեց այն հստակ ձեւակերպումը, օգտագործելով ցեղասպանություն եզրույթը։ Այս մեկ տարվա ընթացքում նրանք փորձեցին հնարավոր ճանապարհ հարթել, որպեսզի Բունդեսթագը ընդունի այս բանաձեւը։